(Opskriften er et digital produkt og sendes som PDF) Cirkus Huen strikkes oppefra og ned i glatstrik med striber. Først strikkes en firkant der er tilsvarende toppen på hovedet. Herefter samles masker op på hver side af denne firkant og der påbegyndes indtagninger, der danner form til ansigtsåbning. Herefter strikkes lige ned og til sidst laves udtagninger/indtagninger for at danne formen på baghovedet. Til sidst strikkes der en dobbelstrikket kant hele vejen rundt hvor der tilføjes en tryklås. Man kan også vælge at strikke dem længere og derved lave huen med bindebånd i stedet for. Størrelse: 0-3 mdr. (3-6 mdr.) 6-12 mdr. (1-2 år) Hovedomkreds: 36-39 cm (39-42 cm) 42-45 cm (45-50 cm) Strikkefasthed: 28 masker x 38 pinde i glatstrik på p. 3 mm = 10 x 10 cm. Vejledende pinde: Rundpind 3 mm (40 og 60 cm), 2,5 mm (60 cm) Materialer: ca. 15 (17) 20 (25) g. af hver farve Merino fra Knit ting For Olive (50 g. = 250 m) eller Sunday fra Sandnes (50 g. = 235 m). Ønsker du en tredje farve kant, beregn da ca. 5 g. hertil.